Реуцкая Аграфена Павловна

Реуцкая Аграфена Павловна (1918, азыркы Чүй областы, Ысык-Ата району, Юрьевка айылы – өлгөн жылы белгисиз) – саанчы, Социалисттик Эмгектин Баатыры (1957) . Эмгек жолун 1936-жылы «Красное поле» колхозунда иштөө менен баштаган. 1951–60-жылдары Кемин районундагы Ильич атындагы асыл тукум мал өстүрүү чарбасында, 1960-жылдан Чүй районундагы Жданов атындагы колхоздо саанчы болуп иштеген. Ал 1954–56-жылдары ар бир уйдан жылына 5048–6008 кгдан сүт саап алган. Ленин, «Ардак Белгиси» ордендери менен сыйланган. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9

Категория:Социалисттик эмгектин баатырлары
Категория:Инсандар